**Iubita mea, viața mea**

*Popa Alexandru-Iosif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubito, tu ești viața mea,

Dulce precum o acadea ...

Tu m-ai învățat să iubesc

Și mi-ai dat putere să trăiesc!

Prima dată când te-am zărit

De tine m-am îndrăgostit ...

Inima mea îți aparține :

Poți să faci ce vrei cu mine!

Când te văd, inima-mi tresare,

Focul arde-n mine mai tare ...

Când mă atingi, simt că-amețesc,

După-ochii tăi căprui mă topesc!

Frumoasa mea, tu când ești creață,

Să știi că ești a mea dulceață ...

Dar și când păru'-ți normal este,

Eu te iubesc tot nebunește!

Ca o rază de soare ești,

Inima tu mi-o încălzești ...

Tu dai culoare vieții mele,

Tu mi-alungi supărările!

Noapte de noapte-mi apari în vis,

Parcă Cel de Sus mi te-a trimis ...

Poate-a vrut împreună să fim,

C-a văzut cât de mult ne iubim!

Să știi că vei rămâne mereu

În mintea și-n sufletul meu ...

Te voi iubi fără-ncetare

Pân' la ultima mea suflare! ...

AVRIG, 02.01.2016